Bandar Al-Wathiqu Billah

Bandar Al-Wathiqu Billah (Jawi: بندر الواتهيقو بيلله) adalah merupakan pusat pentadbiran bagi daerah Kuala Nerus, negeri Terengganu, Malaysia. Sebelum 2023, bandar ini hanya dikenali sebagai Pusat Pentadbiran Kuala Nerus sebelum dirasmikan oleh Kebawah Duli Yang Maha Mulia Sultan Mizan Zainal Abidin pada September 2023 dengan nama Bandar Al-Wathiqu Billah sempena nama baginda.

Sejarah 
Setelah Kuala Nerus diisytiharkan sebagai daerah ke-8 pada 18 September 2014, majlis daerah Kuala Nerus mula ditubuhkan untuk keperluan penduduk daerah tersebut. Pada asalnya pejabat daerah Kuala Nerus terletak di Dataran Rimba di antara Jalan Tengku Mohamad dan Jalan Gong Pak Damat sebagai pejabat sementara. 

Perancangan terhadap penubuhan bandar baharu di utara Kuala Terengganu (kini Kuala Nerus) telah dirancang seawal tahun 2013 dan mula dijayakan pada tahun 2015. Projek perbelajaan ini memakan kos sebanyak RM 600 juta dan mengambil masa 9 tahun untuk siap. Pusat pentadbiran baharu Kuala Nerus terletak di kawasan seluas 187 hektar akan berkonsepkan Bandar Moden dan Hijau serta akan menempatkan bangunan Pejabat Daerah dan Tanah Kuala Nerus, bangunan gunasama Kerajaan Negeri, bangunan gunasama Kerajaan Persekutuan, pusat komersial, dan kemudahan-kemudahan lain. Pada Oktober 2021, Bandar Al-Wathiqu Billah siap dan boleh digunakan sepenuhnya termasuklah pemindahan pejabat daerah Kuala Nerus.

Rujukan 

Bandar di Terengganu